Ametlik nimi: Türgi Vabariik. Turkiye Cumhuriyeti.   ?Pealinn: Ankara, rohkem kui 4 miljonit elanikku   Riigikord  Demokraatlik parlamentaarne vabariik, asutatud 1923 peale Osmanite impeeriumi lagunemist M.K. Atatürki poolt.   Türgi lipp: Türgi lipp võeti kasutusele 1936. aastal. Valge poolkuu ja täht sümboliseerivad islamit. Punase värvi toon pärineb 17. sajandist Osmanite impeeriumi ajast.   Pindala:  780 580 km2   Rahvaarv: 73 miljonit   Keel: Türgi keel. Kuulub uurali-altai keelkonda. On uuritud türgi keele sarnaseid jooni soome-ugri keeltega. Vähemuskeeled kurdi, araabia, armeenia jt. Kokku räägitakse Türgi territooriumil 36 keelt. Türgi keel kasutab ladina tähestikku.   Usk: 98% rahvastikust on muslimid (sunniidid). Vähesel määral on õigeusklikke, katoliiklasi, protestante ja juudiusulisi. Türgi on ilmalik riik - kirik on riigist lahutatud.   Ajavahe: Türgis ja Eestis on sama aeg.   Raha: Uus Türgi liir (YTL). 2005. aasta 1. jaanuaris läbi viidud rahareformi käigus lõigati vanal liiril 6 nulli tagant ära. Praegu on ringluses 100-, 50-, 20-, 10-, 5- ja 1-liirised rahatähed ning 50-, 25-, 10-, 5- ja 1-kurusilised mündid.  1 euro on 1,83 Türgi liiri. Seega on 1 liir umbes 8,5 Eesti krooni.   Viisa: Türgi on alates 12. juulist 2008 Eesti kodanikele VIISAVABA!  Halli passi ja Vene  punase passi omanikele toimub viisa vormistamine ja selle eest tasumine piiril. Viisa maksab halli passi omanikele 15 ja vene passi omanikele 20 USA dollarit. Viisa eest tuleb tasuda sularahas kas dollarites või eurodes.